ddrg/super_eurlex huggingface dataset:
KOMMISSIONENS BESLUTNING af 17. marts 1995 om ændring af beslutning 94/957/EF og 94/958/EF, for så vidt angår de overgangsforanstaltninger, som Finland anvender inden for veterinærkontrol (Tekst af betydning for EØS) (95/82/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 17a,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), senest ændret ved akten vedrørende Østrigs, Finlands og Sveriges tiltrædelse, særlig artikel 18a, stk. 2, og

ud fra følgende betragtninger:

De finske myndigheder har på ny undersøgt situationen for veterinærkontrol for levende dyr og animalske produkter ved grænsen til Norge;

på baggrund af denne nye undersøgelse er det nødvendigt at ændre Kommissionens beslutning 94/957/EF af 28. december 1994 om de overgangsforanstaltninger, som Finland anvender inden for veterinærkontrol for levende dyr, der føres ind i Finland fra tredjelande (3), og Kommissionens beslutning 94/958/EF af 28. december 1994 om de overgangsforanstaltninger, som Finland anvender inden for veterinærkontrol for tredjelandsprodukter, der føres ind i Finland (4), for at der kan blive indføjet kontrolsteder, som er forbundet med et overgangssted ved denne ydre grænse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 94/957/EF indsættes følgende linje:

>TABELPOSITION>

Artikel 2

I bilaget til beslutning 94/958/EF indsættes følgende linje:

>TABELPOSITION>

Artikel 3

Denne beslutning er rettet til medlemsstaterne.

Udfærdiget i Bruxelles, den 17. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.

(2) EFT nr. L 373 af 21. 12. 1990, s. 1.

(3) EFT nr. L 371 af 31. 12. 1994, s. 19.

(4) EFT nr. L 371 af 31. 12. 1994, s. 21.
KOMMISSIONENS BESLUTNING af 15. marts 1995 om indrømmelse til Portugal af undtagelsen i artikel 3, stk. 2, i Rådets direktiv 92/102/EØF om identifikation og registrering af dyr (Kun den portugisiske udgave er autentisk) (Tekst af betydning for EØS) (95/80/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/102/EØF af 27. november 1992 om identifikation og registrering af dyr (1), som ændret ved akten vedrørende Østrigs, Finlands og Sveriges tiltrædelse, særlig artikel 3, stk. 2, og

ud fra følgende betragtninger:

Efter ovennævnte artikel kan medlemsstaterne få tilladelse til i den i artikel 3, stk. 1, litra a), i direktiv 92/102/EØF nævnte fortegnelse at undlade at medtage bedrifter med under tre får og geder, for hvilke der ikke må kræves præmiebetalinger, eller et svin, som er bestemt til ejerens egenkonsum eller -brug, såfremt dyrene inden flytning underkastes direktivets kontrolforanstaltninger;

de portugisiske myndigheder har anmodet om en sådan tilladelse og har givet de relevante garantier med hensyn til veterinærkontrol;

Portugal bør derfor gives tilladelse til at anvende denne undtagelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Der gives hermed Portugal tilladelse til at anvende undtagelsen i artikel 3, stk. 2, i direktiv 92/102/EØF.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 15. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 355 af 5. 12. 1992, s. 32.
KOMMISSIONENS BESLUTNING af 13. marts 1995 om ændring af beslutning 90/180/Euratom, EØF, om bemyndigelse af Nederlandene til at beregne grundlaget for Fællesskabernes momsindtægter på basis af en tilnærmelsesvis vurdering af momsgrundlaget for visse transaktioner (Kun den nederlandske udgave er autentisk) (95/78/EF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og

ud fra følgende betragtninger:

I henhold til artikel 28, stk. 3, i Rådets direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - det fælles merværdiafgiftssystem: ensartet beregningsgrundlag (2), i det følgende benævnt »sjette direktiv«, kan medlemsstaterne fortsat anse visse transaktioner som afgiftsfrie eller afgiftspligtige, og disse transaktioner skal tages i betragtning ved fastlæggelsen af grundlaget for momsindtægterne;

ved artikel 1, nr. 1, første afsnit, og nr. 2, litra a), i Rådets direktiv 89/465/EØF (3) ophæves fra den 1. januar 1990 medlemsstaternes mulighed for fortsat at anse visse transaktioner, der er omhandlet i bilag E og F i sjette direktiv, for afgiftspligtige eller afgiftsfri, og de tilladelser, som Kommissionen har givet i denne forbindelse med henblik på fastlæggelse af grundlaget for momsindtægter, bør derfor ophæves;

Kommissionen har på grundlag af forordning (EØF, Euratom) nr. 1553/89 med virkning fra regnskabsåret 1989, for så vidt angår Nederlandene, vedtaget beslutning 90/180/Euratom, EØF (4) om bemyndigelse af Nederlandene til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering;

Nederlandene anser fra den 1. januar 1993 de i bilag F, nr. 11, i sjette direktiv omhandlede transaktioner for afgiftspligtige, og den tilladelse, som Kommissionen har givet i denne forbindelse, bør ophæves fra nævnte dato;

Det Rådgivende Udvalg for Egne Indtægter har godkendt den rapport, der indeholder udvalgsmedlemmernes udtalelser om nærværende beslutning -

VEDTAGET FØLGENDE BESLUTNING:

Artikel 1

Artikel 2, nr. 4, i beslutning 90/180/Euratom, EØF ophæves for transaktioner, der udføres fra og med den 1. januar 1993.

Artikel 2

Denne beslutning er rettet til Kongeriget Nederlandene.

Udfærdiget i Bruxelles, den 13. marts 1995.

På Kommissionens vegne

Erkki LIIKANEN

Medlem af Kommissionen

(1) EFT nr. L 155 af 7. 6. 1989, s. 9.

(2) EFT nr. L 145 af 13. 6. 1977, s. 1.

(3) EFT nr. L 226 af 3. 8. 1989, s. 21.

(4) EFT nr. L 99 af 19. 4. 1990, s. 30.
KOMMISSIONENS BESLUTNING af 13. marts 1995 om yderligere finansielt tilskud fra Fællesskabet til udryddelse af klassisk svinepest i Tyskland (Kun den tyske udgave er autentisk) (95/79/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 3, stk. 4, og

ud fra følgende betragtninger:

Kommissionen har vedtaget beslutning 94/189/EF af 18. marts 1994 om finansielt tilskud fra Fællesskabet til udryddelse af klassisk svinepest i Tyskland (3); dette EF-tilskud kunne gives for udbrud af klassisk svinepest, der var forekommet i juli til december 1993;

der forekom nye udbrud af klassisk svinepest i Tyskland i 1994; udryddelsen bør videreføres i betragtning af den alvorlige fare, som denne sygdom udgør for EF's svinebestand, bl.a. ved at der ydes et nyt EF-tilskud til erstatning af de tab, svinebrugerne lider;

så snart forekomsten af klassisk svinepest blev officielt bekræftet, traf de tyske myndigheder passende foranstaltninger, herunder de i artikel 3, stk. 2, i beslutning 90/424/EØF nævnte foranstaltninger; de tyske myndigheder indberettede disse foranstaltninger;

betingelserne for et yderligere finansielt tilskud fra EF er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Tyskland kan få et yderligere tilskud fra Fællesskabet for de udbrud af klassisk svinepest, der forekom på landets område fra den 1. januar til den 31. december 1994. EF-tilskuddet udgør:

- 50 % af Tysklands udgifter til erstatning til ejerne for henholdsvis nedslagning og destruktion af svin og svinekødsprodukter

- 50 % af Tysklands udgifter til rengøring, insektbekæmpelse og desinfektion på bedrifter og af materiel

- 50 % af Tysklands udgifter til erstatning til ejerne for destruktion af kontamineret foder og kontaminerede materialer.

Artikel 2

1. Fællesskabets finansielle tilskud ydes mod forelæggelse af dokumentation.

2. Tyskland fremsender den i stk. 1 nævnte dokumentation senest seks måneder efter meddelelsen af denne beslutning.

3. Dog kan Tyskland på begæring få ydet et forskud på 3 mio. ECU.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 13. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 89 af 6. 4. 1994, s. 30.
KOMMISSIONENS BESLUTNING af 10. marts 1995 om kontrolmetoder til bevarelse af svenske kvægbesætningers status som officielt brucellosefri (Kun den svenske udgave er autentisk) (95/74/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 3, stk. 13, og

ud fra følgende betragtninger:

Over 99,8 % af kvægbesætningerne i Sverige er erklæret officielt fri for brucellose, jf. artikel 2, litra e), i direktiv 64/432/EØF, og har opfyldt betingelserne for denne status i mindst ti år; i mindst de sidste tre år er der ikke registreret noget tilfælde af kastning som følge af brucella-infektion;

som forudsætning for bevarelse af denne status bør der fastlægges kontrolforanstaltninger til at sikre, at denne status er effektiv; foranstaltningerne skal passe til den særlige sundhedssituation for kvægbesætninger i Sverige;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Som forudsætning for, at svenske besætninger kan bevare status som officielt brucellosefri, skal nedenstående betingelser opfyldes:

- alle kreaturer, der mistænkes for at være smittet med brucellose, skal indberettes til de kompetente myndigheder og underkastes officielle undersøgelser for brucellose omfattende mindst to serologiske blodprøver, herunder komplementbindingsprøve såvel som en mikrobiologisk undersøgelse af egnede prøver, der er udtaget i tilfælde af kastning

- i den periode, hvori der foreligger mistanke, og som vedvarer, indtil der er opnået negative resultater fra de i første led omhandlede undersøgelser, suspenderes den mistænkte besætnings eller de mistænkte dyrs status som officielt brucellosefri.

Artikel 2

Detaljer om positive besætninger skal sammen med en epidemiologisk rapport straks meddeles Kommissionen.

Artikel 3

Denne beslutning er rettet til Kongeriget Sverige.

Udfærdiget i Bruxelles, den 10. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.
KOMMISSIONENS BESLUTNING af 10. marts 1995 om ændring af beslutning 93/231/EØF om tilladelse til, at der for handelen med læggekartofler på visse medlemsstaters samlede område eller dele deraf gennemføres strengere foranstaltninger mod bestemte sygdomme end fastsat i bilag I og II til Rådets direktiv 66/403/EØF (95/76/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/403/EØF af 14. juni 1966 om handel med læggekartofler (1), senest ændret ved Rådets direktiv 93/3/EØF (2), særlig artikel 13, stk. 2,

under henvisning til anmodning fra Finland, og

ud fra følgende betragtninger:

Ved beslutning 93/231/EØF (3), ændret ved beslutning 95/21/EF (4), gav Kommissionen tilladelse til, at der for handel med læggekartofler på visse medlemsstaters samlede område eller dele deraf gennemføres strengere foranstaltninger mod bestemte sygdomme end fastsat i bilag I og II til direktiv 66/403/EØF;

af en sammenligning mellem de foranstaltninger, som Finland har truffet for visse områder for landets egen produktion af læggekartofler, og fællesskabsklasserne af basislæggekartofler, fremgår det, at

- »EF-klasse 1« opfylder strengere betingelser

- »EF-klasse 2« svarer til den del af landets egen produktion, der er bestemt til læggekartofler, og

- »EF-klasse 3« svarer til den del af landets egen produktion, der er bestemt til kartoffelproduktion;

det bør derfor tillades Finland for visse dele af dets område at begrænse handelen med læggekartofler til fællesskabsklasserne af basiskartofler, der er fastsat ved Kommissionens direktiv 93/17/EØF (5);

denne tilladelse er i overensstemmelse med medlemsstaternes forpligtelser i henhold til de fælles regler for plantesundhed, der er fastsat ved Rådets direktiv 77/93/EØF (6), senest ændret ved direktiv 94/13/EF (7);

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I bilaget til beslutning 93/231/EØF indsættes følgende før bestemmelserne vedrørende Tyskland:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 10. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. 125 af 11. 7. 1966, s. 2320/66.

(2) EFT nr. L 54 af 5. 3. 1993, s. 21.

(3) EFT nr. L 106 af 30. 4. 1993, s. 11.

(4) EFT nr. L 28 af 7. 2. 1995, s. 13.

(5) EFT nr. L 106 af 30. 4. 1993, s. 7.

(6) EFT nr. L 26 af 31. 1. 1977, s. 5.

(7) EFT nr. L 92 af 9. 4. 1994, s. 27.
KOMMISSIONENS BESLUTNING af 8. marts 1995 om godkendelse af programmet for udryddelse af Aujeszkys syge i Sverige (Kun den svenske udgave er autentisk) (95/70/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, og

ud fra følgende betragtninger:

Sverige indledte et udryddelsesprogram for Aujeszkys syge i 1991;

i henhold til artikel 9, stk. 2, i direktiv 64/432/EØF har Kommissionen gennemgået programmet; det opfylder kriterierne i artikel 9, stk. 1, i nævnte direktiv og kan derfor godkendes;

Sverige har ved brev af 12. januar 1995 sendt oplysninger om sit program for udryddelse af Aujeszkys syge;

programmet skulle gøre det muligt at udrydde Aujeszkys syge i Sverige; situationen i Sverige, hvad angår denne sygdom, tages op til revision inden for to år;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det af Sverige forelagte program for udryddelse af Aujeszkys syge godkendes for en toårsperiode.

Artikel 2

Sverige sætter senest den 1. marts 1995 de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning træder i kraft den 1. marts 1995.

Artikel 4

Denne beslutning er rettet til Kongeriget Sverige.

Udfærdiget i Bruxelles, den 8. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.
KOMMISSIONENS BESLUTNING af 9. marts 1995 om godkendelse af programmet for udryddelse af I.B.R. i Sverige (Kun den svenske udgave er autentisk) (Tekst af betydning for EØS) (95/71/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, og

ud fra følgende betragtninger:

Sverige indledte et udryddelsesprogram for I.B.R. i 1994;

i henhold til artikel 9, stk. 2, i direktiv 64/432/EØF har Kommissionen gennemgået programmet; det opfylder kriterierne i artikel 9, stk. 1, i nævnte direktiv og kan derfor godkendes;

Sverige har ved brev af 12. januar 1995 sendt oplysninger om sit program for udryddelse af I.B.R.;

programmet skulle gøre det muligt at udrydde I.B.R. i Sverige; situationen i Sverige, hvad angår denne sygdom, tages op til revision inden for to år;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det af Sverige forelagte program for udryddelse af I.B.R. godkendes for en toårsperiode.

Artikel 2

Sverige sætter senest den 1. marts 1995 de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning træder i kraft den 1. marts 1995.

Artikel 4

Denne beslutning er rettet til Kongeriget Sverige.

Udfærdiget i Bruxelles, den 9. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.
KOMMISSIONENS BESLUTNING af 9. marts 1995 om ændring af beslutning 93/244/EØF og om supplerende garantier vedrørende Aujeszkys syge for svin bestemt til Sverige og Østrig (Tekst af betydning for EØS) (95/72/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 2, og

ud fra følgende betragtninger:

Østrig gennemfører et program for udryddelse af Aujeszkys syge; programmet blev godkendt ved Kommissionens beslutning 95/59/EF (2);

Sverige gennemfører et program for udryddelse af Aujeszkys syge; programmet blev godkendt ved Kommissionens beslutning 95/70/EF (3);

der bør indføres visse supplerende garantier for at sikre de fremskridt, der allerede er gjort, og for at opnå, at programmet afsluttes med godt resultat;

myndighederne i Østrig og Sverige anvender regler for flytning af avls- og brugssvin inden for landet, der mindst svarer til reglerne i nærværende beslutning;

disse supplerende garantier må ikke kræves af medlemsstater eller regioner i medlemsstater, der betragtes som fri for Aujeszkys syge i henhold til Kommissionens beslutning 93/24/EØF (4), da svin fra disse områder udgør en minimal risiko for spredning af sygdommen;

ved Kommissionens beslutning 93/244/EØF (5) blev der fastsat supplerende garantier vedrørende Aujeszkys syge for svin bestemt for visse områder af Fællesskabet, og de pågældende områder er opført i beslutningens bilag I;

de dele af Østrig og Sverige, hvor det i Kommissionens beslutning godkendte program finder anvendelse, bør føjes til bilag I i beslutning 93/244/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag I til beslutning 93/244/EØF tilføjes følgende:

»Østrig: alle regioner

Sverige: alle regioner.«

Artikel 2

Denne beslutning gælder fra den 1. marts 1995.

Artikel 3

Denne beslutning er rettet til medlemsstaterne.

Udfærdiget i Bruxelles, den 9. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.

(2) EFT nr. L 55 af 11. 3. 1995, s. 42.

(3) Se side 32 i denne Tidende.

(4) EFT nr. L 16 af 25. 1. 1993, s. 18.

(5) EFT nr. L 111 af 5. 5. 1993, s. 21.
KOMMISSIONENS BESLUTNING af 7. marts 1995 om ændring af visse oplysninger i listen i bilaget til forordning (EF) nr. 3206/94 om listen for 1995 over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m (95/69/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EØF) nr. 3919/92 (2),

under henvisning til Kommissionens forordning (EØF) nr. 3554/90 af 10. december 1990 om fastlæggelse af reglerne for udarbejdelsen af listen over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m (3), ændret ved forordning (EF) nr. 3407/93 (4), særlig artikel 2, og

ud fra følgende betragtninger:

Ved Kommissionens forordning (EF) nr. 3206/94 (5) opstilles listen for 1995 over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m, jf. artikel 9, stk. 3, litra c), i forordning (EØF) nr. 3094/86;

de belgiske, tyske, danske og nederlandske myndigheder har anmodet om at få ændret oplysningerne i nævnte liste; anmodningerne indeholder alle fornødne oplysninger til begrundelse for anmodningerne i henhold til artikel 2 i forordning (EØF) nr. 3554/90; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EF) nr. 3206/94 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. marts 1995.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 397 af 31. 12. 1992, s. 1.

(3) EFT nr. L 346 af 11. 12. 1990, s. 11.

(4) EFT nr. L 310 af 14. 12. 1993, s. 19.

(5) EFT nr. L 337 af 24. 12. 1994, s. 37.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>